Virallinen lehti nro C 068 , 20/03/1995 s. 0047



B4-0366, 0368, 0369, 0371, 0372, 0373 ja 0374/95 Päätöslauselma Euroopan ilmastonsuojelustrategiasta Euroopan parlamentti, joka - ottaa huomioon 13. päivänä kesäkuuta 1991 antamansa päätöslauselmat energiasta ja ympäristöstä (( EYVL C 183, 15.7.1991, s. 303 ja 308.)), - ottaa huomioon 13. päivänä kesäkuuta 1991 antamansa päätöslauselman ympäristöpolitiikan taloudellisista ja verotuksellisista ohjauskeinoista (( EYVL C 183, 15.7.1991, s. 296.)), - ottaa huomioon 13. päivänä helmikuuta 1992 antamansa päätöslauselman Euroopan yhteisön osallistumisesta Yhdistyneiden Kansakuntien ympäristö- ja kehityskonferenssiin (UNCED) (( EYVL C 67, 16.3.1992, s. 152.)), - ottaa huomioon 15. päivänä toukokuuta 1992 antamansa päätöslauselman Yhdistyneiden Kansakuntien ympäristö- ja kehityskonferenssista (UNCED) (( EYVL C 150, 15.6.1992, s. 322.)), - ottaa huomioon 9. päivänä heinäkuuta 1992 antamansa päätöslauselman Yhdistyneiden Kansakuntien ympäristö- ja kehityskonferenssin (UNCED) tuloksista (( EYVL C 241, 21.9.1992, s. 178.)), - ottaa huomioon komission ehdotuksen neuvoston direktiiviksi hiilidioksidipäästöjen ja energian verotuksesta KOM(92)0226 (( EYVL C 196, 3.8.1992, s. 1)), - ottaa huomioon ilmastonmuutosta koskevan, Rio de Janeiron konferenssissa allekirjoitetun ja 21. päivänä maaliskuuta 1994 voimaan tulleen puitesopimuksen, joka on ensimmäinen sitova maailmanlaajuista ilmaston suojelua koskeva kansainvälisen oikeuden säännös, - ottaa huomioon Eurooppa-neuvoston Essenissä joulukuussa 1994 käymän keskustelun seurauksena annetun tiedonannon, - ottaa huomioon joulukuussa 1994 pidetyn ympäristöneuvoston kokouksen, - ottaa huomioon Berliinissä 28.3.-7.4.1995 pidettävän ilmaston muutosta koskevan puitesopimuksen osapuolten konferenssin, - ottaa huomioon pöytäkirjaluonnoksen, jonka pienten saarivaltioiden liitto (AOSIS) on tehnyt osapuolten väliselle konferenssille kasvihuoneilmiötä aiheuttavien päästöjen vähentämisestä, - ottaa huomioon Dakarissa (helmikuussa 1995) pidetyn AKT-EU yleiskokouksen päätöslauselman osapuolten konferenssista, A. pitää mielessään neuvoston 29. marraskuuta 1990 hyväksyvän päätöslauselman, jossa asetettiin tavoitteeksi CO2-päästöjen vakiinnuttaminen vuoden 1990 tasolle vuoteen 2000 mennessä, mikä oli esimerkkinä muulle maailmalle, B. toteaa, että kaikkien arvioiden mukaan Euroopan unionin on erittäin vaikea saavuttaa edes vaatimattomin tavoitteensa, joka on hiilidioksidipäästöjen vakauttaminen vuoden 1990 tasolle vuoteen 2000 mennessä, ottaen huomioon kaikki nykyiset kansallisen ja Euroopan tason toimenpiteet ilmastonmuutoksen ehkäisemiseksi; C. toteaa, että ilmastonmuutosta koskevan YK:n puitesopimuksen tavoitteena on vakiinnuttaa kasvihuonekaasujen määrä ilmakehässä tasolle, joka estää vaarallisen antropogeenisen vaikutuksen ilmastojärjestelmään. D. ottaen huomioon, että kansainvälinen ilmastonmuutospaneeli totesi jo kauan sitten, että meidän on vähennettävä hiilidioksiidipäästöjä 60 %, jos haluamme välttyä kasvihuonekaasujen vaarallisilta ilmastollisilta vaikutuksilta; ja tiedostaa, että tälläinen vähennys edellyttää luonnollisesti, että kaikki osapuolet käyttävät yhteensovitettuja keinoja, E. ottaa huomioon, että vaikka ilmastonmuutoksen ongelmaa on käsiteltävä kansainvälisellä tasolla, on tunnustettava, että juuri kehittyneiden maiden kuten EU:n jäsenvaltioiden on näytettävä esimerkkiä vähentämällä kasvihuonekaasupäästöjään, hiilidioksidi mukaan lukien, F. ottaa huomioon, että maaliskuussa 1995 Berliinissä järjestettävässä Rion seurantakokouksessa, joka on ensimmäinen tilaisuus YK:n ilmastonmuutosta koskevan puitesopimuksen sisällön täsmentämiseksi, unionin on todistettava Riossa asettamiensa tavoitteiden toteuttamiseen tähtäävien toimenpiteiden uskottavuus vakuuttaakseen muut osallistujamaat kunnioittamaan sitoumuksiaan, G. ottaa huomioon joidenkin jäsenvaltioiden (Ruotsi, Tanska, Suomi, Alankomaat) pyrkimykset vähentää uusiutumattomien energialähteiden käyttöä ja hiilidioksidipäästöjä kansallisin erityisveroin, H. ottaa huomioon, että on olennaista, että osapuolten konferenssi Berliinissä panee YK:n puitesopimuksen täytäntöön, laajentaa sen sisältöä ja kehittää sitä edelleen, 1. Pahoittelee, että neuvosto ja komissio eivät ole vieläkään monia vuosia kestäneiden keskustelujen jälkeen tehnyt minkäänlaista sopimusta johdonmukaisesta ja tehokkaasta CO2-päästöjen vastaisesta strategiasta lukuisista julistuksistaan huolimatta; 2. Vakuuttaa uskovansa, että on tarpeen vähentää energiankulutusta tehokkaamalla energiankäytöllä maailmanlaajuisesti ja kansallisella tasolla ja pitää luonnonvarojen suojelemista sopivana tapana saavuttaa esitetyt tavoitteet; 3. Toistaa, että vaikka sekä yhteisön tasolla että maailmanlaajuisesti on ryhdyttävä määrätietoisiin toimiin, Euroopan unionilla on velvollisuus johtaa kehitystä niin kansainvälisesti kuin yhteisön tasolla; 4. Kehottaa komissiota ja jäsenvaltioita kannustamaan Rion yleissopimuksen kaikkia muita osapuolia käyttämään ensimmäisen osapuolten konferenssin tarjoamaa mahdollisuutta sopia hiilidioksidipäästöjen vakauttamisesta vuoden 1990 tasolle vuoteen 2000 mennessä (Liite 1 Valtiot) osapuolten yhteisesti hyväksymän sitovan julistuksen puitteissa; 5. Pyytää kommissiota ja neuvostoa hyväksymään Euroopan unionin puolesta 36 niin kutsutun AOSIS-maan (pienet saarivaltiot) pöytäkirjan, jossa todetaan, että kehittyneet maat sitoutuvat vähentämään vuotuisia hiilidioksidi- päästöjään 20 % vuoden 1990 tasoon verrattuna vuoteen 2005 mennessä. Tämä on ensimmäinen askel, kun tähdätään hiilidioksiidipäästöjen maailmanlaajuiseen vähentämiseen; 6. Kehottaa komissiota tekemään välittömästi ehdotuksia, jotka koskevat verotuksellisten keinojen käyttöönottoa, jos mahdollista kaikissa jäsenvaltiossa, energiankäytön ja hiilidioksidipäästöjen valvomiseksi ja rajoittamiseksi; 7. Kehottaa neuvostoa sitoutumaan näiden ehdotusten nopeaan hyväksymiseen ennen Berliinin konferenssia; 8. Pyytää puhemiestään välittämään tämän päätöslauselman neuvostolle ja komissiolle.